**Ministru kabineta noteikumu projekta “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2018.gada 1.aprīlī stāsies spēkā Sociālā uzņēmuma likums (turpmāk – likums), kura mērķis ir veicināt sabiedrības dzīves kvalitātes uzlabošanu un sekmēt sociālās atstumtības riskam pakļauto iedzīvotāju grupu nodarbinātību, radot labvēlīgu sociālās uzņēmējdarbības vidi.  Ministru kabineta noteikumu projekts „Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” (turpmāk - noteikumu projekts) izstrādāts, lai izpildītu likuma deleģējumu Ministru kabinetam noteikt:  1) sociālās atstumtības riskam pakļauto iedzīvotāju grupas (likuma 3.pants);  2) sociālā uzņēmuma statusa iegūšanai iesniedzamos dokumentus, kā arī to iesniegšanas un sociālā uzņēmuma statusa piešķiršanas kārtību (likuma 5.panta sestā daļa);  3) sociālo uzņēmumu reģistra (turpmāk – reģistrs) vešanas, aktualizēšanas un izmantošanas kārtību, kā arī reģistra datu saturu (likuma 7.panta ceturtā daļa);  4) sociālā uzņēmuma uzraudzības kārtību, darbības rādītājus un to izvērtēšanas kritērijus (likuma 10.panta trešās daļas 1. punkts);  5) sociālā uzņēmuma darbības pārskata veidlapas saturu un tās aizpildīšanas kārtību (likuma 10.panta trešās daļas 2. punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumu Labklājības ministrija (turpmāk – ministrija) izstrādā politikas plānošanas dokumentus un sociālo uzņēmumu atbalsta programmas, nodrošina atbalsta nosacījumu piemērošanu un kontroli, lemj par sociālā uzņēmuma statusa piešķiršanu, izvērtē sociālo uzņēmumu darbības atbilstību likumam, kā arī veic sociālo uzņēmumu uzraudzību.  **1.Sociālās atstumtības riskam pakļauto iedzīvotāju grupas.**  Sociālās atstumtības riskam pakļautās iedzīvotāju grupasir tādas iedzīvotāju grupas, kurām ir apgrūtinātas iespējas gūt pietiekamus ienākumus, saņemt dažādus pakalpojumus un preces, kuras ir būtiski nepieciešamas pilnvērtīgai funkcionēšanai sabiedrībā.  Sociālā atstumtība var rasties tādu sociālekonomisku faktoru kā nabadzības un bezdarba dēļ, diskriminācijas dēļ, piederības kādai noteiktai sabiedrības grupai u.c. faktoru dēļ.  Izvērtējot sociālekonomisko stāvokli un tā ietekmi uz atsevišķām iedzīvotāju grupām, ir identificētas šādas mērķa grupas:  *1) Personas ar invaliditāti.*  Personas ar invaliditāti ir pakļautas augstam sociālās atstumtības riskam. Viens no galvenajiem sociālās atstumtības faktoriem ir materiālā atstumtība. Līdzekļu trūkums saistīts arī ar bezdarbu, zemu atalgojumu u.c. faktoriem.  2016.gada beigās Nodarbinātības valsts aģentūrā (turpmāk – NVA) bija reģistrēti 9 441 bezdarbnieki ar invaliditāti, kas bija 12,5% no kopējā reģistrētā bezdarbnieku skaita valstī. 2016.gada beigās vairāk nekā puse (53,9%) no reģistrētajiem bezdarbniekiem ar invaliditāti bija ilgstošie bezdarbnieki. Vairāk nekā puse (58,7%) no reģistrētajiem bezdarbniekiem ar invaliditāti ir bezdarbnieki vecumā 50 un vairāk gadu, jaunieši bezdarbnieki (15-24) ir 3,1% no reģistrētajiem bezdarbniekiem ar invaliditāti.  Personu ar invaliditāti nodarbinātības iespējas kavē vides un informācijas nepieejamība. Piemēram, cilvēkiem ar kustību traucējumiem ir nepieciešami specializētā transporta pakalpojumi un speciāli aprīkotas darba vietas. Savukārt personām ar redzes traucējumiem ir nepieciešama informācija audioformātā, Braila rakstā, kā arī vadlīnijas, kas palīdz orientēties apkārtējā vidē. Cilvēkiem ar dzirdes traucējumiem ir nepieciešama vizuālā informācija un skaņu slāpējošas ierīces ēkās, kas ļauj lietot dzirdes aparātus. Cilvēkiem ar psihosociāliem funkcionēšanas ierobežojumiem patstāvīgi pārvietoties un orientēties vidē palīdz piktogrammas, informācija vieglā valodā un atbalsta personas. Darba devēji dažkārt nav gatavi nodarbināt personas ar invaliditāti, ņemot vērā papildu izdevumus, kas rodas, iekārtojot darba vidi personai ar invaliditāti.  Ļoti nozīmīgs sociālās atstumtības faktors šajā grupā ir sociālā atsvešinātība, kas ietver retus kontaktus ar citiem cilvēkiem, nedrošības sajūtu, draugu trūkumu, nomāktības sajūtu un citus aspektus, un sociālā izolētība, kas saistīta ar cilvēka nespēju un/vai nevēlēšanos piedalīties sabiedrības dzīvē.  *2) Personas ar garīga rakstura traucējumiem.*  Personu ar garīga rakstura traucējumiem iekļaušanos darba tirgū kavē gan darba devēju motivācijas trūkums, gan sabiedrības aizspriedumi un valdošie stereotipi, gan salīdzinoši zems izglītības līmenis Personām ar garīgā rakstura traucējumiem ir ļoti svarīgs sociāli emocionālais atbalsts – saprotoši, pozitīvi noskaņoti kolēģi un vadītājs, darbs psiholoģiskā komforta apstākļos. Tomēr nereti personas ar garīgā rakstura traucējumiem saskaras ar negatīvu attieksmi no darba devēju puses, kas veicina nedrošuma sajūtu, mazina iekšējo motivāciju, kas savukārt veicina nabadzības un sociālās atstumtības riskus.  *3) Personas, kurām noteikta atbilstība trūcīgas ģimenes (personas) statusam.*  Ģimene (persona), kura saskaņā ar Ministru kabineta 2010.gada 30.marta noteikumiem Nr.299 “Noteikumi par ģimenes vai atsevišķi dzīvojošas personas atzīšanu par trūcīgu” ir atzīta par trūcīgu, ir tiesīga saņemt valsts vai pašvaldības atbalstu gan pabalstu, gan pakalpojumu veidā. Pašvaldību sociālajos dienestos vērsušās un par trūcīgām 2016.gadā atzītas 68 816 personas, kas ir 3,5 % no privātajās mājsaimniecībās dzīvojošo personu skaita. Par trūcīgo atzīto personu vidū 19 422 personas nestrādā. Pašreiz sniegtais atbalsts ne visos gadījumos ir pietiekams nabadzības un sociālās atstumtības mazināšanai.  *4) bezdarbnieki, kuriem ir apgādājamie, bezdarbnieki vecāki par 54 gadiem un ilgstošie bezdarbnieki;*  Bezdarbs ir būtisks sociālās atstumtības cēlonis. Darba zaudējums daudziem iedzīvotājiem nozīmē arī dzīves līmeņa pazemināšanos. Bezdarbnieka pabalsta apjomu nosaka proporcionāli apdrošināšanas stāžam un atbilstoši ienākumiem, par kuriem ir veiktas obligātās apdrošināšanas iemaksas. Bezdarbnieka pabalsts vienmēr ir mazāks par algas apmēru, un tam ir pagaidu raksturs. Tomēr ne visi iedzīvotāji, kuri ir bez darba, saņem bezdarbnieka pabalstu. Daļa sociālās atstumtības riska grupu pārstāvju, piemēram, ilgstošie bezdarbnieki, jaunieši bez darba pieredzes u.tml., reģistrējoties NVA, bezdarbnieka pabalstu nevar saņemt.  Bezdarbnieki, kuriem ir apgādājamie, ir uzskatāmi par nelabvēlīgā situācijā esošiem bezdarbniekiem, jo atšķirībā no citiem bezdarbniekiem, to aprūpē ir personas, kuras nevar strādāt, lai sevi nodrošinātu.  Gados vecākiem cilvēkiem, kuriem tuvojas pensijas vecuma sasniegšana vai jau sasniegts pensijas vecums, samazinās konkurētspēja darba tirgū un viņi ir pakļauti lielākai nedrošībai un sociālās atstumtības riskam, kam par cēloni var būt sabiedrībā valdošie stereotipi, prasmju un zināšanu trūkums, darba devēju zemā ieinteresētība nodarbināt gados vecākas personas, kā arī šo personu zemais pašnovērtējums.  Kopš 2014.gada Latvijā pakāpeniski tiek paaugstināts pensionēšanās vecums. Laiks, kad iet pensijā, ir katra iedzīvotāja paša izvēle - nav obligāti jāiet pensijā, sasniedzot pensijas vecumu, tomēr jāņem vērā, ka vecuma pensijas apmērs ir atkarīgs ne tikai no apdrošināšanas stāža un tā laikā veiktajām sociālās apdrošināšanas iemaksām, bet arī vecuma, kad persona aiziet pensijā.  2016.gada beigās NVA bija reģistrēti 29 460 bezdarbnieki vecumā virs 50 gadiem (vecuma grupā no 55-59 gadiem reģistrēti 12 709 bezdarbnieki), kas ir 37,65% no kopējā reģistrēto bezdarbnieku skaita.  Noteikumu projekta izpratnē par ilgstošajiem bezdarbniekiem atbilstoši Bezdarbnieku un darba meklētāju atbalsta likumā definētajam ir uzskatāmas tās NVA reģistrētās personas, kuras NVA uzskaitē ir ilgāk par vienu gadu, kā arī tās personas, kuras darba ņēmēja vai pašnodarbinātā statusu zaudēja ilgāk nekā pirms 12 mēnešiem vai nekad to nebija ieguvuši (bezdarbnieki bez darba pieredzes).  2016. gada decembra beigās NVA bija reģistrēti 78 357 bezdarbnieki, no tiem 22 450 jeb 28,7 % ilgstošie bezdarbnieki. Ilgstošo bezdarbnieku kopskaitā 54% bija bezdarbnieki vecumā 50 gadi un vairāk, 21% – bezdarbnieki ar invaliditāti, 2% – jaunieši bezdarbnieki (15 – 24 gadi).  *5)Etniskā minoritāte romi.*  Latvijas Republikas Prezidenta Raimonda Vējoņa izveidotās Sabiedrības saliedētības politikas ekspertu grupas 2016.gada 22.novembra ziņojumā un 2015.gada pētījumā „Romi Latvijā” ir konstatēts, ka romi ir pamatoti uzskatāmi par nabadzības riskam pakļautu iedzīvotāju grupu, kura darba tirgū tiek diskriminēta un kuras nodarbinātības iespējas nav vienlīdzīgas ar citu tautību iedzīvotājiem izteikti zemās izglītības un sociāli ekonomiskā stāvokļa dēļ.Zemais izglītības līmenis neļauj viņiem piedalīties jaunas profesijas, pārkvalifikācijas vai citos ar izglītības programmu apguvi saistītos kursos, kur parasti ir nepieciešama vismaz pamata izglītība. 2016.gada beigās NVA bija reģistrēti 719 romu tautības bezdarbnieki jeb 0,9% no kopējā reģistrētā bezdarbniekus skaita un 89% no reģistrētajiem romu tautības bezdarbniekiem bija darba tirgum nepietiekams izglītības līmenis. Vairāk kā puse no tiem bija ilgstošie bezdarbnieki ar bezdarba ilgumu virs 12 mēnešiem, un, neraugoties uz kopējā bezdarba samazinājumu valstī, reģistrēto romu tautības bezdarbnieku skaits 2016.gadā pieaudzis par 16%.  Turklāt pētījuma „Romi Latvijā” dati liecina, ka nereģistrētā bezdarba īpatsvars romu tautības iedzīvotāju vidū kopā vairākkārt pārsniedz oficiālā bezdarba rādītājus, bet strādājošo romu skaits ir trīs reizes mazāks nekā vidēji Latvijā.  Vairāku aptauju rezultāti norāda arī uz romu diskrimināciju darba tirgū. Piemēram, Tirgus un sociālo pētījumu aģentūras „Latvijas fakti” 2015.gada aptaujā 82,3% romu uz jautājumu par to, vai viņi paši vai arī viņu tuvākie ģimenes locekļi beidzamo triju gadu laikā ir piedzīvojuši situācijas, kad darba devēji atsakās viņus pieņemt darbā tautības dēļ, atbildēja apstiprinoši. Saskaņā ar 2015.gadā veiktā Eirobarometra pētījuma par diskrimināciju Eiropas Savienībā datiem 21 % Latvijas iedzīvotāju justos nekomfortabli, ja viņi strādātu kopā ar romiem. Arī citu aptauju rezultāti liecina, ka no visām mazākumtautībām Latvijas iedzīvotāji viskritiskāk vērtē romu iespējas iegūt darbu.  Saskaņā ar 2016.gada 9.februāra Ministru kabineta noteikumu Nr.102 ”Darbības programmas ”Izaugsme un nodarbinātība” 9.1.4. specifiskā atbalsta mērķa ”Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma ”Dažādību veicināšana (diskriminācijas novēršana)” īstenošanas noteikumi” 3.1.4.apakšpunktu romi ir iekļauti starp sociālās atstumtības un diskriminācijas riskam pakļautajām personu grupām.  2017.gadā izstrādātā pētījuma „Motivācijas paaugstināšanas un atbalsta pakalpojumu potenciālās mērķa grupas profilēšana un vajadzību izpēte” ietvaros romi ir skatīti kā īpaša sociālās atstumtības un diskriminācijas riskam pakļauta apakšgrupa, kas, salīdzinot ar citām etniskajām grupām Latvijā, atrodas būtiski nelabvēlīgākā situācijā. Pētījumā norādīts, ka sociālās atstumtības un diskriminācijas riska mazināšanai romu vidū ir nepieciešams pilnveidot individuālo atbalstu, lai aktivizētu romu rīcībspēju, spēju apzināties savas problēmas un risināt tās, un motivāciju jeb vēlmi mainīt savu līdzšinējo situāciju.  Saskaņā ar 2011.gada 5.aprīļa Eiropas Savienības programmu attiecībā uz romu integrācijas valsts stratēģijām līdz 2020.gadam Eiropas Savienības valstīs, tai skaitā Latvijas Republikā, ir īstenota īpaša romu integrācijas politika. Kopš 2012.gada romu integrācijas pasākumi Latvijā ir īstenoti saskaņā ar Nacionālās identitātes, pilsoniskās sabiedrības un integrācijas politikas pamatnostādnēm 2012.-2018.gadam.  *6) Ieslodzītie vai personas, kuras atbrīvotas no ieslodzījuma vietām.*  Ieslodzījumā esošās personas ir uzskatāmas par sociālās atstumtības riskam pakļautu iedzīvotāju grupu, jo ieslodzījuma laikā personai var zust darba prasmes, ja ieslodzījuma vietā nav atbilstošas nodarbinātības iespējas, vai arī ilgstoši atrodoties izolācijā no sabiedrības, personai var mazināties spēja un motivācija dzīvot likumpaklausīgi pēc atbrīvošanas. Ieslodzījuma vietās esošajās komersantu izveidotajās darba vietās vai saimnieciskajā apkalpē nav iespējams nodarbināt visus ieslodzītos, kas to vēlas. Tādejādi, sociālie uzņēmumi varētu būt noderīgs resurss ieslodzīto nodarbināšanas veicināšanā, kas ne tikai vairotu lietderīgas laika pavadīšanas iespējas ieslodzījumā, jaunu prasmju ieguvi vai esošo uzturēšanu, bet arī palielinātu ieslodzīto iespējas veikt tiesu noteikto izpildrakstu nomaksu. Turklāt ieslodzīto atrašanās dažādos ieslodzījuma režīmos ļauj variēt viņu iesaisti sociālo uzņēmumu piedāvātājās aktivitātēs. 2017.gada 18.decembrī Latvijā bija 3772 ieslodzītie.  Personu, kuras atbrīvotas no ieslodzījuma vietām, iekļaušanos sabiedrībā apgrūtina sabiedrības negatīvā attieksme pret viņiem, šo personu zudušās sociālās iemaņas, kā arī zemais profesionālās sagatavotības līmenis. Lai gan pēdējā laikā sakarā ar darbaspēka trūkumu, it īpaši mazkvalificētu darbinieku trūkumu, darba devēji sāk izrādīt gatavību pieņemt darbā bijušos ieslodzītos, tomēr šo cilvēku integrācija vai reintegrācija darba tirgū ir iespējama, ja viņiem ir noteikts kvalifikācijas līmenis, motivācija, kā arī socializēšanās prasmes.  Personas, kuras ir atbrīvotas no ieslodzījuma vietām, ir sliktākā situācijā salīdzinājumā ar citiem darba meklētājiem, jo viņu darba dzīvē ir bijis ilgstošs pārtraukums un darbam nepieciešamās zināšanas un prasmes ir nepietiekamas. 2016.gadā NVA reģistrēto bezdarbnieku kopskaitā bija 184 personas pēc soda izciešanas jeb 0,2%.  *7) Personas ar alkohola, narkotisko, psihotropo, toksisko vielu, azartspēļu vai datorspēļu atkarības problēmām.*  No atkarības problēmām, galvenokārt alkoholisma, kā arī narkotisko, psihotropo, toksisko vielu lietošanas, azartspēļu vai datorspēļu lietošanas, izriet motivācijas trūkums, veselības problēmas, nespēja pielāgoties jauniem apstākļiem, un bieži vien nespēja pārkvalificēties un pielāgoties situācijai rezultējas ar bezdarbu un sociālo atstumtību.  No psihoaktīvām vielām atkarīgo personu sociālā reintegrācija ir cieši saistīta ar sociālo rehabilitāciju, kas ir vērsta uz to, lai panāktu cilvēku atteikšanos no psihoaktīvo vielu lietošanas, tādējādi uzlabojot viņu fizisko un garīgo veselību, kā arī, lai veicinātu atgriešanos pilnvērtīgā dzīvē. Valsts finansētus sociālās rehabilitācijas pakalpojumus gan bērniem, gan pieaugušajiem nodrošina Labklājības ministrija saskaņā ar Sociālo pakalpojumu un sociālās palīdzības likumā noteikto.  No psihoaktīvām vielām atkarīgām personām ir svarīgi iekārtoties darbā uzreiz pēc sociālās rehabilitācijas pakalpojumu saņemšanas, kamēr vēl šīm personām ir pieejams profesionāļu un ģimenes atbalsts, tomēr darbā iekārtošanās ir apgrūtināta gan atkarības dēļ, gan joprojām nepietiekamo sociālo prasmju dēļ.  Vidēji gadā valsts finansētus sociālās rehabilitācijas pakalpojumus saņem 20 no psihoaktīvām vielām atkarīgas personas.  *8) Personas, kuru dzīvesvietas ir deklarēta naktspatversmē.*  Personas, kuras sociālu apstākļu dēļ nespēj iegūt pastāvīgu mājokli vai saglabāt pastāvīgu dzīvesvietu, sabiedrības negatīvās nostājas dēļ nonāk sociālajā izolācijā, tiek diskriminētas, cieš no sabiedrības negatīvas attieksmes un zaudē ticību saviem spēkiem.  2016.gadā pašvaldības apmaksāja patversmes un naktspatversmes pakalpojumus 6612 personām.  *9) Cilvēktirdzniecības upuri.*  Saskaņā ar ANO Konvencijas pret transnacionālo organizēto noziedzību Protokolu par cilvēku tirdzniecības, īpaši tirdzniecības ar sievietēm un bērniem novēršanu, apkarošanu un sodīšanu par to[[1]](#footnote-1) “cilvēku tirdzniecība” nozīmē ekspluatācijas nolūkos izdarītu cilvēku savervēšanu, pārvadāšanu, nodošanu, slēpšanu vai saņemšanu, izmantojot spēka pielietošanas draudus vai pielietošanu vai arī citas piespiešanas, aizvešanas ar varu, krāpšanas, maldināšanas vai viltus formas, izmantojot varas pozīcijas vai arī cilvēku neaizsargātību, vai arī dodot vai saņemot maksājumus, vai labumus, lai panāktu kādas tādas personas piekrišanu, kurai ir vara pār citu personu. Ekspluatācija ietver, kā minimumu, citu personu prostitūciju vai citas seksuālās ekspluatācijas formas, piespiedu darbu vai pakalpojumus, verdzību vai verdzībai līdzīgas formas, kalpību vai orgānu izņemšanu.  Cilvēku tirdzniecība ir mūsdienu verdzības forma, kurā personas, visbiežāk sievietes un meitenes, ar varu, draudiem, spaidiem vai krāpšanu tiek izmantotas darbam, seksuālai ekspluatācijai un verdzības nolūkos.  Valsts finansē sociālās rehabilitācijas pakalpojumus personām, kuras cietušas no cilvēku tirdzniecības. Sociālās rehabilitācijas laikā personas saņem psihosociālu palīdzību, drošu izmitināšanu, atbalstu kriminālprocesā un iespēju apgūt vai uzlabot pašaprūpes un pašapkalpošanās iemaņas, tomēr pēc sociālās rehabilitācijas kursa beigām šīm personām ir grūtības iekļauties darba tirgū un līdz ar to samazinātas iespējas pilnvērtīgi rūpēties par sevi un savu ģimeni.  2016. gadā 14 cilvēku tirdzniecības upuri saņēma valsts finansētu sociālās rehabilitācijas pakalpojumu.  *10).**Personas, kurām Latvijas Republikā piešķirts bēgļa, alternatīvais vai bezvalstnieka statuss.*  Personas, kurām Latvijas Republikā piešķirts bēgļa, alternatīvai vai bezvalstnieka statuss ir pakļauti sociālās atstumtības riskam gan sabiedrībā, gan darba tirgū, jo viņu latviešu valodas zināšanas ir nepietiekošas, lai atrastu darbu specialitātē vai tuvu tai, kā arī apgūtu profesionālās tālākizglītības un pilnveides kursus. Šīm personām lielākoties trūkst izglītību un kvalifikāciju apliecinošu dokumentu, bet daļai trūkst izglītības un kvalifikācijas un ir zemas mācīšanās prasmes. Šo personu iesaisti darba tirgū ierobežo arī citi faktori, tostarp sociālo kontaktu trūkums, nepieciešamība adaptēties Latvijā, kultūras atšķirības u.c. Savukārt nodarbinātībai ir izšķirošā nozīme bēgļu eksistences nodrošināšanā, īpaši beidzoties valsts pabalsta izmaksai (bēgļiem pēc 10 mēnešiem un personām ar alternatīvo statusu – pēc 7 mēnešiem).  Saskaņā ar NVA apkopoto informāciju kopš 2016.gada NVA ir bijušas reģistrētas 72 personas ar bēgļa vai alternatīvo statusu (2017.gada 11.jūlijā tika reģistrētas 33 personas). 13 bēgļi un personas ar alternatīvo statusu ir atraduši darbu ar NVA palīdzību, 10 no tām strādā.  Saskaņā ar Iekšlietu ministrijas datiem 2016.gadā tika saņemti 350 patvēruma meklētāju iesniegumi, bet bēgļa vai alternatīvais statuss tika piešķirts 154 personām. 2017.gadā (līdz 30.jūnijam) tika saņemti 268 patvēruma meklētāju iesniegumi, bēgļa vai alternatīvais statuss tika piešķirts 206 personām, kā arī 178 personām Latvijas Republikā tika piešķirts tiesiskais statuss – bezvalstnieks.  *11) bāreņi un bez vecāku gādības palikušie bērni vecumā no 15 gadiem, kā arī šai grupai atbilstošas pilngadīgas personas līdz 24 gadiem:*  Lai arī jauniešiem kopumā sociālās atstumtības risks ir zemāks nekā sabiedrībai kopumā, tomēr atsevišķām kategorijām tas joprojām ir aktuāls.  Bāreņiem un bez vecāku gādības palikušajiem bērniem tiek liegts vecāku atbalsts – gan emocionālais, gan finansiālais, kas arī rada sociālās atstumtības risku.  Pieaugušā cilvēka dzīves uzsākšana ir saistīta ar vairāku grūtību un izaicinājumu pārvarēšanu. Saskaroties ar grūtībām, kas sagaida lielajā pasaulē, bez vecāku gādības palikušie jaunieši bieži vien nepietiekamās pieredzes, informācijas un atbalsta trūkuma dēļ nonāk sociālās atstumtības situācijās, kā arī dažādu atkarību vai kaitīgu ieradumu ietekmē.  Bērnu skaits, kuru vecākiem ar Bāriņtiesas lēmumu pārtrauktas bērna aizgādības tiesības 2016.gadā - 1378 bērni.  Bērnu skaits, kuru vecākiem ar rajona (pilsētas) tiesas spriedumu atņemtas aizgādības tiesības 2016.gadā – 917 bērni.  **2. Sociālā uzņēmuma statusa iegūšana - iesniedzamie dokumenti, to iesniegšanas un sociālā uzņēmuma statusa piešķiršanas kārtība.**  Lai sabiedrība ar ierobežotu atbildību, kura vēlas iegūt sociālā uzņēmuma statusu (turpmāk – iesniedzējs), pretendētu uz sociālā uzņēmuma statusa iegūšanu, noteikumu projekts paredz, ka sākotnēji jāaizpilda iesniegums sociālā uzņēmuma statusa piešķiršanai (turpmāk – iesniegums) un jāiesniedz ministrijā, norādot šādu informāciju:  - nosaukums;  - reģistrācijas numurs;  - juridiskā adrese;  - kontaktinformācija (tālruņa numurs, elektroniskā pasta adrese);  - tīmekļvietne, ja iesniedzējam tāda ir izveidota;  - pamatdarbības veids un papildu darbības veids atbilstoši Eiropas Savienības Saimniecisko darbību statistiskās klasifikācijas NACE 2. redakcijai;  - sociālais mērķis, kā arī tā sasniegšanai izvirzītie uzdevumi (ne mazāk kā divi uzdevumi);  - mērķa grupa vai grupas;  - iesniedzēja nodarbināto mērķa grupas pārstāvju vārds, uzvārds, personas kods un mērķa grupa, ja šādas personas tiek nodarbinātas;  - darbības vietas adrese.  Lai atvieglotu iesniedzēja pieteikšanās procesu, gan attiecīgi arī tā izvērtēšanas kārtību, noteikumu projekts paredz, ka ministrija izstrādā iesnieguma sociālā uzņēmuma statusa piešķiršanai veidlapas (turpmāk – iesniegums) paraugu, kas tiks publicēts internetā ministrijas mājaslapā.  Likuma 5.pantā pirmās daļas 2.punktā ir noteikts, ka sociālā uzņēmuma statuss tiek piešķirts sabiedrībai ar ierobežotu atbildību, ja tās dalībnieku sapulce ir pieņēmusi lēmumu par sociālā uzņēmuma statusa iegūšanu. Tādējādi noteikumu projekts nosaka, ka iesniedzējs iesniegumam pievieno arī iesniedzēja dalībnieku sapulces lēmumu par sociālā uzņēmuma statusa iegūšanu.  Attiecīgi saskaņā ar likuma 5.panta otro daļu sociālā uzņēmuma statusa iegūšanai uzņēmumam jāizpilda viena no šādām prasībām:  1) uzņēmuma izpildinstitūcijā vai pārraudzības institūcijā ir iesaistīts mērķa grupas pārstāvis;  2) uzņēmuma konsultatīvajā institūcijā, ja tāda izveidota, ir iesaistīts mērķa grupas pārstāvis vai mērķa grupu pārstāvošas biedrības vai nodibinājuma pārstāvis, vai konkrētās jomas eksperts.  Tādējādi noteikumu projekts paredz, ka iesniedzējs iesniegumam pievieno arī dokumentus, kas apliecina, ka iesniedzēja izpildinstitūcijā vai pārraudzības institūcijā ir iesaistīts mērķa grupas pārstāvis, vai apliecinājumu par konsultatīvas institūcijas izveidi, kurā ir iesaistīts mērķa grupas pārstāvis vai mērķa grupu pārstāvošas biedrības vai nodibinājuma pārstāvis, vai konkrētas jomas eksperts (gadījumā, ja tāda ir izveidota).  Gadījumā, ja iesniedzējs nodarbina vai tā izpildinstitūcijā, vai konsultatīvajā institūcijā ir iesaistītas personas ar garīga rakstura traucējumiem vai personas ar alkohola, narkotisko, psihotropo, toksisko vielu, azartspēļu vai datorspēļu atkarības problēmām iesniegumam būs jāpievieno informācija, kas apliecina personas atbilstību iepriekš minētajām mērķa grupām. Attiecībā uz personas atbilstības iepriekš minētājām mērķa grupām konstatēšanu un pārbaudi kā apliecinājums tiks uzskatīti medicīniskie dokumenti. Lai gūtu apstiprinājumu, ka nodarbinātā persona vai uzņēmuma izpildinstitūcijā vai konsultatīvajā institūcijā iesaistītā persona atbilst mērķa grupai - cilvēktirdzniecības upuri, arī būs jāpievieno informācija, kas apstiprina*,* ka persona atbilst šai mērķa grupai, kā, piemēram, apstiprinājums, ka persona ir saņēmusi valsts finansētus sociālās rehabilitācijas pakalpojumus vai atzīta par cietušo kriminālprocesā.  Reģistrā iekļaujamās informācijas par fiziskām personām apstrāde tiks veikta saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).  Ministrija pēc iesnieguma saņemšanas pārbaudīs, vai iesniegumā ir norādīta visa nepieciešamā informācija. Ja ministrija, pārbaudot iesniedzēja sniegto informāciju, konstatēs, ka iesniegumā nav nepieciešamās informācijas vai norādītā informācija ir nepilnīga, nav pievienoti noteiktie dokumenti vai radīsies pamatotas šaubas par sniegtās informācijas patiesumu, ministrija piecu darba dienu laikā rakstveidā informēs iesniedzēju par nepieciešamību precizēt iesniegumu vai sniegt papildu informāciju, nosakot termiņu trūkumu novēršanai un informācija sniegšanai.  Vienlaikus tiks iegūta šāda informācija, ko izmantos iesniedzēja atbilstības sociālajam uzņēmuma statusam izvērtēšanai:  - Uzņēmumu reģistra izziņa par juridisko personu;  - iesniedzēja statūti;  - iesniedzēja gada pārskats (ja ir);  - informācija par iesniedzēja nodokļu (nodevu) un valsts sociālās apdrošināšanas obligāto iemaksu samaksu;  - informācija par iesniedzēja nodarbināto skaitu, nodarbinātajiem mērķa grupu pārstāvjiem un to atbilstību attiecīgajai mērķa grupai;  - informācija par iesniedzēja valdes locekļa atbilstību mērķa grupai, ja iesniedzējs norāda, ka valdes loceklis ir mērķa grupas pārstāvis.  Ministrija trīs darba dienu laikā no iesnieguma saņemšanas nodos iesniegumu, tā pielikumus un papildu iegūto informāciju, kas nepieciešama iesniedzēja izvērtēšanai Sociālo uzņēmumu komisijai (turpmāk – komisija) motivēta atzinuma par iesniedzēja atbilstību sociālā uzņēmuma statusam sniegšanai.  Ministrija viena mēneša laikā no visu nepieciešamo dokumentu saņemšanas dienas izvērtēs iesniedzēja atbilstību likumā noteiktajām prasībām un, ņemot vērā komisijas sniegto atzinumu, pieņems vienu no šādiem lēmumiem:  1) lēmumu par sociālā uzņēmuma statusa piešķiršanu, izdarot attiecīgu ierakstu reģistrā;  2) lēmumu par atteikumu piešķirt sociālā uzņēmuma statusu.  **3. Sociālo uzņēmumu reģistrs.**  Saskaņā ar likuma 7.panta pirmo un otro daļu reģistrā ieraksta ziņas par sociālo uzņēmumu un to izveido un savā mājaslapā publicē Labklājības ministrija.  Lai nodrošinātu efektīvu un operatīvu datu apriti starp iestādēm, izmantojot ministrijas rīcībā esošus tehniskos risinājumus, paredzēts, ka reģistrs tiks uzturēts ministrijas pārziņā esošajā informācijas sistēmā „Valsts sociālās politikas monitoringa informācijas sistēma” ” (turpmāk – SPOLIS) kā viena no tās sastāvdaļām. Attiecīgi ir nepieciešams veikt izmaiņas iepriekš minētajā sistēmā, paredzot paplašināt un veikt izmaiņas informācijas sistēmas SPOLIS darbībā un funkcionalitātē, kas ne tikai pildīs sociālo uzņēmumu uzskaites funkciju, bet arī tās mērķis būs atvieglot Labklājības ministrijai Sociālā uzņēmuma likumā noteikto pienākumu un uzdevumu izpildi, tai skaitā attiecībā arī uz sociālā uzņēmuma uzraudzības procesiem, kā arī nodrošinās papildu informācijas iegūšanu no citām tiešās valsts pārvaldes iestādēm tālāk izmantošanai. Izmaiņas sistēmā tiks veiktas ESF projekta “Atbalsts sociālajai uzņēmējdarbībai” ietvaros.  Tādējādi reģistrā tiks iekļauta informācija par iesniedzējiem un uzkrāta informācija par sociālajiem uzņēmumiem.  Gadījumā, ja sabiedrībai ar ierobežotu atbildību netiks piešķirts sociālā uzņēmuma statuss, informācija no reģistra tiks dzēsta un netiks uzkrāta.  Turklāt Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi” ir noteikts, ka informācijas sistēmā, kuras sastāvdaļa būs arī reģistrs, uzkrātos personificētos datus glabā atbilstoši to izmantošanas mērķim un datus, kuru apstrādes mērķis ir sasniegts vai zudis, anonimizē un uzglabā informācijas sistēmas datu arhīvā. Tādējādi, ņemot vērā, ka saskaņā ar noteikumu projektu sociālā uzņēmuma darbības izvērtēšanai kā darbības rādītājs tiek noteikts, ka mērķa grupas nodarbinātības rādītājs darbības pārskata periodā ir ne mazāk kā 50% no kopā nodarbinātajiem, reģistrā informācija par tiem sociālajā uzņēmumā nodarbinātajiem mērķa grupu pārstāvjiem, kuri vairs nebūs nodarbināti sociālajos uzņēmumos, tiks anonimizēti un uzglabāti informācijas sistēmas datu arhīvā uzreiz pēc sociālā uzņēmuma darbības pārskata izvērtēšanas procesa.  Reģistrā tiks iekļauta šāda informācija:  1) informācija par sabiedrību ar ierobežotu atbildību:  2) informācija par sabiedrības ar ierobežotu atbildību nodarbinātajiem mērķa grupu pārstāvjiem:  3) informācija par ministrijas pieņemto lēmumu:  4) sociālā uzņēmuma iepriekšējā gada darbības pārskats (turpmāk – darbības pārskats);  5) dati, kurus paredzēts apstrādāt saskaņā darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" (turpmāk – pasākums) īstenošanu regulējošiem normatīvajiem aktiem.  Reģistrā iekļaujamās informācijas par fiziskām personām apstrāde tiks veikta saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).  Ņemot vērā, ka saskaņā ar likuma 7.panta trešo daļu reģistrs ir publiski pieejams, izņemot datus, kuru pieejamība ierobežota saskaņā ar normatīvajiem aktiem par komercnoslēpumu un datu aizsardzību, noteikumu projekts nosaka, ka publiski būs pieejama šāda informācija:  - nosaukums;  - reģistrācijas numurs;  - juridiskā adrese;  - kontaktinformācija;  - pamatdarbības veids un papildu darbības veids atbilstoši Eiropas Savienības Saimniecisko darbību statistiskās klasifikācijas NACE 2. redakcijas darbības joma;  - mērķa grupa;  - darbības vieta;  - pieņemtie lēmumi (lēmuma numurs, pieņemšanas un spēkā stāšanās datums, veids);  - sociālā uzņēmuma statusa piešķiršanas, atņemšanas vai atcelšanas datums;  - informācija par dalību pasākumā un finanšu atbalstu, kas piešķirts pasākuma ietvaros.  Lai līdz sistēmas funkcionalitātes uzsākšanai reģistrs nodrošinātu aktuālas informācijas pieejamību, noteikumu projekts nosaka arī pienākumu sociālajam uzņēmumam noteikumu projektā noteiktajos gadījumos paziņot ministrijai par nepieciešamību veikt izmaiņas reģistrā, nosūtot šo informāciju pa pastu vai uz ministrijas oficiālo elektroniskā pasta adresi.  **4. Sociālā uzņēmuma uzraudzība.**  Likuma 10.panta otrā daļa nosaka, ka ministrija organizē sociālā uzņēmuma darbības izvērtēšanu un likuma 6.panta trešās daļas 2.punktā noteikts, ka komisija sniedz motivētu atzinumu par sociālā uzņēmuma darbības atbilstību likuma kritērijiem.  Lai izvērtētu sociālā uzņēmuma darbību, papildus sabiedrības ar ierobežotu atbildību gada pārskatam likums paredz noteikt pienākumu sociālajam uzņēmumam iesniegt darbības pārskatu. Attiecīgi sociālajam uzņēmumam katru gadu, sākot ar nākamo gadu pēc sociālā uzņēmuma statusa piešķiršanas, būs jāsagatavo darbības pārskats, kas ietvers informāciju par statūtos noteiktā sociālā mērķa sociālās ietekmes izvērtējumu,darbības rezultātiem, finanšu informāciju, sasniegumiem kalendāra gadā attiecībā uz mērķa grupu un attiecīgajā jomā, sociālā uzņēmuma darbību veicinošajiem un kavējošajiem faktoriem un sociālā uzņēmuma plānoto darbību nākamajā kalendāra gadā.  Ministrija izstrādās darbības pārskata veidlapas paraugu, ko publicēs internetā ministrijas mājaslapā. Atbilstoši Sociālā uzņēmuma likuma 4.panta pirmajai daļai Labklājības ministrija izstrādās un Labklājības ministrijas tīmekļvietnē publicēs metodiskos ieteikumus darbības pārskata aizpildīšanai.  Noteikumu projekts paredz, ka darbības pārskatu ministrijā varēs iesniegt gan papīra formātā, gan elektroniski, vienlaikus paredzot, ka, ja minētais dokuments tiek iesniegts elektroniski un ir noformēts atbilstoši normatīvajos aktos noteiktajām elektronisko dokumentu noformēšanas prasībām, to papīra formātā var neiesniegt.  Ministrija divu mēnešu laikā pēc darbības pārskata saņemšanas pārbaudīs darbības pārskatā un tam pievienotajos dokumentus sniegto informāciju, kā arī iegūs papildus informāciju, kuru kopā ar pārskatā sniegto informāciju izmantos sociālā uzņēmuma atbilstības sociālā uzņēmuma statusam un darbības rādītāju izvērtēšanai:  - sociālā uzņēmuma gada pārskats;  - informācija par sociālā uzņēmuma nodokļu (nodevu) un valsts sociālās apdrošināšanas obligāto iemaksu samaksu;  - informācija par sociālā uzņēmuma nodarbināto skaitu, nodarbinātajiem mērķa grupu pārstāvjiem un to atbilstību attiecīgajai mērķa grupai;  **-** faktiskās darbības atbilstība sociālā uzņēmuma statūtos noteiktajiem mērķiem.  Darbības pārskatu, kā arī ministrijas papildu iegūto informāciju, ministrija desmit darba dienu laikā pēc iesnieguma saņemšanas nodos komisijai izvērtēšanai un motivēta atzinuma par reģistrēta sociālā uzņēmuma darbības atbilstību likuma [5. panta](https://likumi.lv/doc.php?id=294484#p5) pirmajā daļā minētajiem kritērijiem un noteikumu projektā noteiktajiem darbības rādītājiem sniegšanai.  Sociālos uzņēmumus pēc to darbības var iedalīt divās lielās grupās – darba integrācijas uzņēmumi (mērķa grupas nodarbinātība) un uzņēmumi, kas sniegs atbalstu mērķa grupai (pakalpojumi, pasākumi, nodrošinājums utml.). Tādējādi noteikumu projekts sociālā uzņēmuma darbības izvērtēšanai paredz noteikt katrai iepriekšminētajai sociālo uzņēmumu grupai atšķirīgus darbības rādītājus un vienu kopīgu:  -1) attiecībā uz sociālajiem uzņēmumiem, kuru sociālais mērķis ir mērķa grupu nodarbinātība:  - mērķa grupas nodarbinātības rādītājs pārskata periodā – ne mazāk kā 50% no kopā nodarbinātajiem;  - mērķa grupas persona tiek nodarbināta darbavietā, kas ir izveidota no jauna vai tajā vismaz četrus mēnešus, pirms mērķa grupas persona ir uzsākusi darbu, nav tikusi nodarbināta persona, kura nav mērķa grupas persona;  2) attiecībā uz sociālajiem uzņēmumiem, kuru sociālais mērķis ir pakalpojumu sniegšana – ne mazāk kā 30% no kopā sniegtajiem pakalpojumiem ir sniegti mērķa grupai;  3) ir izpildīti vismaz 50% no iesniegumā vai darbības pārskatā norādītajiem sociālā mērķa sasniegšanai izvirzītajiem uzdevumiem.  Sociālais uzņēmums nodarbinātā atbilstību noteiktai mērķa grupai noteiks tikai vienu reizi – uzsākot darba tiesiskās attiecības (darba līguma noslēgšana uz noteiktu vai nenoteiktu laiku). Izvērtējot to sociālo uzņēmumu, kuru sociālais mērķis būs mērķa grupu nodarbinātība, darbības rādītājus, saskaņā ar noteikumu projektu nodarbinātās mērķa grupas personas atbilstība mērķa grupai saglabājas visu nodarbinātības laiku sociālajā uzņēmumā.  Šādi darbības rādītāji izstrādāti, izvērtējot citu Eiropas Savienības dalībvalstu (Somija, Lietuva, Itālija, Polija) pieredzi un praksi attiecībā uz sociālās uzņēmējdarbības nosacījumiem un uzraudzību.  Ministrija desmit darba dienu laikā pēc komisijas atzinuma saņemšanas izvērtēs sociālā uzņēmuma atbilstību likumā noteiktajām prasībām un noteiktajiem darbības rādītājiem un pieņems vienu no šādiem lēmumiem, izdarot attiecīgu ierakstu reģistrā:  1) lēmumu par sociālā uzņēmuma darbības atbilstību likumā noteiktajam;  2) lēmumu par sociālā uzņēmuma statusa atņemšanu;  3) lēmumu pagarināt sociālā uzņēmuma darbības izvērtēšanu, ja atbilstoši komisijas atzinumam ir nepieciešami papildu dokumenti vai ziņas sociālā uzņēmuma darbības izvērtēšanai vai arī konstatēti nebūtiski normatīvo aktu pārkāpumi sociālā uzņēmuma darbībā.  Ministrija rakstveidā informēs sociālo uzņēmumu, nosakot termiņu papildu dokumentu vai ziņu sniegšanai, vai izsakot brīdinājumu attiecībā uz normatīvo aktu neievērošanu un nosakot termiņu tā novēršanai.  Ja ministrijai kļūs zināma cita informācija par sociālo uzņēmumu, kas liecinās par iespējamu sociālā uzņēmuma darbības neatbilstību sociālās uzņēmējdarbības būtībai, ministrija to nodos komisijai papildu izvērtēšanai atbilstoši likuma kritērijiem un atzinuma par reģistrēta sociālā uzņēmuma darbības atbilstību likuma 5.panta pirmajā daļā minētajiem kritērijiem un darbības rādītājiem sniegšanai. Attiecīgi, saņemot komisijas atzinumu, ministrija, ņemot vērā komisijas atzinumu un ievērojot likuma 11.panta trešajā daļā noteikto, izdarīs atzīmi reģistrā par papildus veiktā sociālā uzņēmuma izvērtējuma rezultātiem, vai pieņems lēmumu par sociālā uzņēmuma statusa atņemšanu, izdarot ierakstu reģistrā, vai lēmumu pagarināt sociālā uzņēmuma darbības izvērtēšanu.  Lai ministrija atbilstoši likumā noteiktajam nodrošinātu iesniedzēja atbilstības sociālā uzņēmuma statusam izvērtēšanu, pārbaudītu iesniedzēja sniegto informāciju, tajā skaitā iesniedzēja norādītās mērķa grupas nodarbinātību, veiktu sociālā uzņēmuma uzraudzību, noteikumu projekts paredz, ka ministrijai piecu darba dienu laikā no pieprasījuma nosūtīšanas ir tiesības saņemt ziņas no šādām institūcijām:  - no Pilsonības un migrācijas lietu pārvaldes – par personu:  1) valstiskā piederību un tās veids, lai pārliecinātos, vai personai Latvijas Republikā ir piešķirts bēgļa, alternatīvais vai bezvalstnieka statuss;  2) tautība;  3) deklarētā, reģistrēta vai norādītā dzīvesvieta, lai pārliecinātos, ka personas dzīvesvieta ir deklarēta naktspatversmē;  4) statuss Iedzīvotāju reģistrā (pasīvs, aktīvs vai ziņas par personas miršanu), lai konstatētu, vai sociālā uzņēmuma izvērtēšanas brīdi uzņēmuma ir nodarbināta persona, kurai ir noteikts statuss Latvijas Republikā un par kuru Iedzīvotāju reģistrā ir vai nav reģistrētas ziņas par miršanu;  - no Veselības un darbspēju ekspertīzes ārstu valsts komisijas – par personas invaliditāti (lēmums par piešķiršanu, piešķiršanas datums, termiņš);  - no NVA – par bezdarbnieka statusa piešķiršanu un zaudēšanu (lēmums, datums),  - no Valsts ieņēmumu dienesta (turpmāk – VID) – par VID administrēto nodokļu (nodevu) un valsts sociālās apdrošināšanas obligāto iemaksu parādiem, informāciju par darba ņēmējiem (darba ņēmēju skaits, darba ņēmēju statusa iegūšanas un zaudēšanas datums, darba ņēmēju apgādājamie);  - no pašvaldību sociālajiem dienestiem – par ģimenes (personas) atzīšanu par trūcīgu (lēmuma datums un termiņš);  - no Iekšlietu ministrijas Informācijas centra – personas atzīšana par bāreni vai bez vecāku gādības palikušo personu (datums);  **-** no Ieslodzījumu vietu pārvaldes – par personas soda izciešanu ieslodzījuma vietā (soda izciešanas termiņš, atbrīvošanas no soda izciešanas datums).  Ziņu saņemšanai no Iekšlietu ministrijas Informācijas centra nepieciešams veikt izmaiņas normatīvajos aktos (Ministru kabineta 2014.gada 25.marta noteikumi Nr.157 “Nepilngadīgo personu atbalsta informācijas sistēmas notiekumi”).  No Uzņēmumu reģistra informācija (izziņa no komercreģistra par juridisko personu, komersanta statūtu kopiju, gada pārskatu) tiks saņemta saskaņā ar likuma “Par Latvijas Republikas Uzņēmumu reģistru” 4.10 panta pirmo daļu, kas nosaka, ka Uzņēmumu reģistrs pēc Saeimas, Ministru kabineta, valsts tiešās pārvaldes iestāžu, tiesībaizsardzības un kontroles institūciju un pašvaldību pieprasījuma nepieciešamo informāciju no reģistriem sniedz bez maksas, ievērojot normatīvajos aktos noteiktos ierobežojumus.  Ņemot vērā, ka pašlaik atbilstoši šim noteikumu projektam tiek izstrādāta tehniskā specifikācija, paredzot paplašināt un veikt izmaiņas informācijas sistēmas SPOLIS darbībā un funkcionalitātē, lai, ne tikai nodrošinātu sociālo uzņēmumu uzskaites funkciju, bet arī nodrošinās sociālo uzņēmumu uzraudzības procesam nepieciešamo informācijas iegūšanu un tālāk izmantošanu, noteikumu projektā ietverta norma, kas nosaka, ka līdz SPOLIS attiecīgās funkcionalitātes darbības uzsākšanai Labklājības ministrijai ir tiesības saņemt ziņas piecu darba dienu laikā no pieprasījuma saņemšanas.  Ziņas tiks iegūtas, izmantojot datu pārraides tiešsaistes režīmu vai citus līdzekļus, saskaņā ar starpresoru vienošanās vai sadarbības līgumu ar informācijas piegādātāju.  “Nepilngadīgo personu atbalsta informācijas sistēmā” ietvertās ziņas nākotnē tiks saņemtas, pilnveidojot datu apmaiņas risinājumu, kas nodrošinātu, ka datu apmaiņa tiek veikta, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju pēc Labklājības ministrijas pārziņā esošās valsts informācijas sistēmas “Valsts sociālo politikas monitoringa informācijas sistēmas” funkcionalitātes darbības pilnveidošanas. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Sabiedrības ar ierobežotu atbildību, kuras vēlas iegūt sociālā uzņēmuma statusu vai, kurām jau ir piešķirts sociālā uzņēmuma statuss; * personas ar invaliditāti; * personas ar garīga rakstura traucējumiem; * personas, kurām noteikta atbilstība trūcīgas ģimenes (personas) statusam; * bezdarbnieki, kuriem ir apgādājamie, bezdarbnieki vecāki par 54 gadiem un ilgstošie bezdarbnieki;; * etniskā minoritāte romi; * ieslodzītie vai personas, kuras atbrīvotas no ieslodzījuma vietām; * personas ar alkohola, narkotisko, psihotropo, toksisko vielu, azartspēļu vai datorspēļu atkarības problēmām; * personas, kuru dzīvesvieta ir deklarēta naktspatversmē; * cilvēktirdzniecības upuri; * personas, kurām Latvijas Republikā piešķirts bēgļa, alternatīvais vai bezvalstnieka statuss; * bāreņi un bez vecāku gādības palikušie bērni vecumā no 15 gadiem, kā arī šai grupai atbilstošas pilngadīgas personas līdz 24 gadiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada tiešu ietekmi uz administratīvā sloga palielinājumu vai samazinājumu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Noteikumu projektā ietverto pasākumu īstenošana tiks nodrošināta Eiropas Sociālā fonda (ESF) projekta "Atbalsts sociālajai uzņēmējdarbībai" ietvaros, savukārt pēc projekta īstenošanas noslēgšanās, Labklājības ministrija normatīvajos aktos paredzētajā kārtībā iesniegs priekšlikumus papildu finansējuma nepieciešamībai, lai pēc projekta noslēgšanās turpinātu noteikumu projektā iekļauto pasākumu īstenošanas nodrošināšanu. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” projekta īstenošanas, sākot ar 2023. gadu, lai nodrošinātu Sociālā uzņēmuma likumā noteikto funkciju izpildi un no ESF projekta izrietošās ilgtspējas nodrošināšanu un iesākto aktivitāšu uzraudzību un uzņemto saistību pēcuzraudzību, Labklājības ministrijai būs nepieciešami papildu valsts budžeta līdzekļi. Jautājums par papildu valsts budžeta līdzekļu piešķiršanu pēc Eiropas Sociālā fonda projekta īstenošanas paredzēto pasākumu ilgtspējas nodrošināšanai 2023. gadam un turpmākajiem gadiem skatāms Ministru kabineta vidēja termiņa un gadskārtējā valsts budžeta projekta sagatavošanas procesā vienlaikus ar visu ministriju un citu centrālo valsts iestāžu prioritāro pasākumu pieprasījumiem atbilstoši attiecīgā gada valsts budžeta finansiālajām iespējām.  Lai nodrošinātu no Sociālā uzņēmuma likuma izrietošo funkciju pēctecību un ilgtspēju (sākot ar 2023. gadu), kopā būs nepieciešami pieci (indikatīvi) pilnas slodzes eksperti (36.saime, III līmenis), lai veiktu šādus amata pienākumus:  - Sabiedrību ar ierobežotu atbildību iesniegumu un pamatojošās dokumentācijas izskatīšana un pārbaudes atbilstība Sociālā uzņēmuma likumā noteiktajiem kritērijiem;  - Sociālo uzņēmumu reģistra darbības nodrošināšana - informācijas aktualizēšana, apstrāde, atbilstības pārbaude, izmantošana;  - Sociālo uzņēmumu darbības uzraudzība un pēcuzraudzība (gan dokumentācijas pārbaude, gan izbraucot uz vietas);  - Sociālo uzņēmumu sociālā ietekmes izvērtējuma veikšana;  *-* Sociālo uzņēmumu komisijas sekretariāta pienākumu nodrošināšana (organizatoriskie un tehniskie darbi, dokumentācijas aprite, komisijas atzinumu sagatavošana;  - Labklājības ministrijas lēmumu projektu par statusa piešķiršanu vai atteikšanu sagatavošana un aprite;  - konsultāciju sniegšana un atbilžu sagatavošana sociālās uzņēmējdarbības jautājumos fiziskām, juridiskām personām;  - sūdzību izskatīšana par pieņemtajiem lēmumiem statusa piešķiršanas un statusa atteikšanas gadījumos;  - normatīvo aktu sociālās uzņēmējdarbības jomā aktualizēšana un grozījumu sagatavošana kā ārējos normatīvajos aktos, tā arī iekšējos tiesību aktos;  - sociālo uzņēmumu darbībai nepieciešamo metodisko materiālu aktualizācija un jaunu izstrāde saskaņā ar izmaiņām tiesiskajā regulējumā;  - statistiskās un analītiskās informācijas par sociālajiem uzņēmumiem un sociālās uzņēmējdarbības jomu sagatavošana Latvijas un starptautisko institūciju vajadzībām;  - sociālo uzņēmumu un sabiedrības informēšanas par sociālo uzņēmumu un sociālās uzņēmējdarbības jomas aktualitātēm īstenošana.  Viena eksperta atalgojums mēnesī indikatīvi 1647 *euro* (12.mēnešalgu grupa), detalizēts indikatīvais aprēķins:  **Indikatīvās atlīdzības izmaksas vienam ekspertam gadā:**  *1647 (atalgojums mēnesī)\*12 mēneši =*  *= 19764 + 1976 (sociālās garantijas indikatīvi 10%) =*  *= 21740 + 5238 (darba devēja VSAOI (24.09%)) =*  *= 26978 (atlīdzība gadā) + 214 (veselības apdrošināšana) + 3360 (indikatīvās vienas darba vietas uzturēšanas izmaksas gadā) =* ***30552 euro***  **Indikatīvās izmaksas 5 ekspertiem gadā:**  30552 (kopējās izmaksas gadā par vienu ekspertu)\*5 = **152 760 *euro.***  Līdz 2023.gadam iepriekš minēto pienākumu izpilde (8 darbinieki) tiek finansēta ESF projekta “Atbalsts sociālajai uzņēmējdarbībai” ietvaros un no 2023.gada 5 amata vietas tiks finansētas no Labklājības ministrijas pamatbudžeta pamatdarbības apakšprogrammas 97.01.00. “Labklājības nozares vadība un politikas plānošana. Amata vietu skaits nozarē nepalielināsies, salīdzinot ar 2022.gadu.  Informācijas sistēmā “Valsts sociālās politikas monitoringa informācijas sistēma” ietvertā Sociālo uzņēmumu reģistra pilnvērtīgas darbības nodrošināšanai indikatīvi nepieciešamais finansējums uzturēšanai un funkcionalitātes uzlabojumiem ir 20 000 *euro* gadā (sākot ar 2023. gadu).  Aprēķins par nepieciešamajiem valsts budžeta līdzekļiem (sākot ar 2023. gadu) veikts indikatīvi, kā arī papildu jāņem vērā iespējamās nodokļu politikas izmaiņas, t.sk., piemēram, obligātās sociālās apdrošināšanas iemaksas apmēra maiņa u.c.  Detalizētāks aprēķins papildu nepieciešamajam finansējumam tiks iesniegts, Labklājības ministrijai iesniedzot prioritāro pasākumu pieprasījumu 2023.gadam un turpmākiem gadiem.  Lai nodrošinātu noteikumu projekta 6.6.punktā noteikto prasību izpildi, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, Iekšlietu ministrijas Informācijas centram šāda rīka (procedūras) izstrādei būs nepieciešams finansējums 2019.gadā EUR 8 076,75 (ar PVN) apmērā (pamatkapitāla veidošana). Nepieciešamā finansējuma aprēķins jāskata kopā ar citām prioritātēm likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā atbilstoši valsts budžeta iespējām.  Noteikumu projekta 6.punktā noteikto prasību izpildes nodrošināšanai papildu nepieciešamā finansējumu detalizēts aprēķins tiks iestrādāts virzot grozījumus Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi”. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1) Noteikumu projekts stājas spēkā vienlaikus ar likuma spēkā stāšanos (2018.gada 1.aprīlis).  Vienlaikus ar noteikumu projektu stāsies spēkā arī citi no Sociālā uzņēmuma likuma izrietoši noteikumi, kuru izstrāde likumā deleģēta Ministru kabinetam:  - „Noteikumi par Sociālo uzņēmumu komisiju” (izsludināti VSS 16.11.2017., VSS – 1215);  - „Komercdarbības atbalsta piešķiršanas kārtība sociālajiem uzņēmumiem” (izsludināti VSS 25.01.2018., VSS – 75).  Atbilstoši Valsts informācijas sistēmu likuma 5.panta pirmajai daļai jāveic grozījumi Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi”, papildinot informācijas sistēmas struktūru ar sociālo uzņēmumu reģistru.  2) Nepieciešams veikt grozījumus Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas notiekumi”, nosakot tiesības Labklājības ministrijai saņemt ziņas par personas atzīšanu par bāreni vai bez vecāku gādības palikušu bērnu. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tajā iekļautās mērķa grupas identificētas un apspriestas Saeimas Sociālo un darba lietu komisijas darba grupā (turpmāk – darba grupa), kas izstrādāja likumprojektu “Sociālā uzņēmuma likums”. Darba grupā bija iekļauti ministriju, nevalstiskā sektora un sociālās uzņēmējdarbības jomas pārstāvji. |
| 2. | Sabiedrības līdzdalība projekta izstrādē | Informācija par Noteikumu projektu publicēta Labklājības ministrijas mājaslapā, adrese: <http://www.lm.gov.lv/text/1789>,  lūdzot sniegt priekšlikumus par noteikumu projektu līdz 2017.gada 12.decembrim.  Noteikumi pēc to pieņemšanas tiks publicēti oficiālajā izdevumā „Latvijas Vēstnesis” un portālā [www.likumi.lv](http://www.likumi.lv), skaidrojumi par MK noteikumiem tiks publicēti LM mājaslapā. |
| 3. | Sabiedrības līdzdalības rezultāti | Individuālie sabiedrības locekļu vērtējumi līdz 2017.gada 12.decembrim par noteikumu projektu nav saņemti. |
| 4. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Labklājības ministrija, Finanšu ministrija, Ekonomikas ministrija, Kultūras ministrija, Vides aizsardzības un reģionālās attīstības ministrija, Izglītības un zinātnes ministrija. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta institūciju līdzšinējo funkciju un cilvēkresursu ietvaros.  Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās. |
| Cita informācija | Nav. |

Labklājības ministrs J.Reirs

Labklājības ministrijas valsts sekretārs I.Alliks

Gaiķe 67021572

Anete.Gaike@lm.gov.lv

1. https://likumi.lv/doc.php?id=87670 [↑](#footnote-ref-1)